Document ID: 31996R2166

KOMISSION ASETUS (EY) N:o 2166/96,
annettu 12 päivänä marraskuuta 1996,
yhteisön sekä Viron, Latvian ja Liettuan välisissä vapaakauppaa koskevissa sopimuksissa määrätyn järjestelmän soveltamista koskevista yksityiskohtaisista säännöistä siipikarjanliha-alalla annetun asetuksen (EY) N:o 1866/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Viron, Latvian ja Liettuan tasavaltojen kanssa tehtyjen vapaakauppasopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 7 päivänä lokakuuta 1996 annetun neuvoston asetuksen (EY) N:o 1926/96 (1), ja erityisesti sen 5 artiklan,
sekä katsoo, että
asetuksessa (EY) N:o 1926/96 mukautetaan autonomisesti ja väliaikaisesti yhteisöjen ja niiden jäsenvaltioiden sekä Viron, Latvian ja Liettuan tasavaltojen kanssa tehtyjen vapaakauppasopimusten maataloutta koskevat myönnytykset 1 päivästä heinäkuuta 1996 alkaen siihen saakka kunnes kyseisten vapaakauppasopimusten neuvoteltavana olevat väliaikaiset lisäpöytäkirjat tulevat voimaan,
yhteisön sekä Viron, Latvian ja Liettuan välisissä vapaakauppaa koskevissa sopimuksissa määrätyn järjestelmän soveltamista koskevista yksityiskohtaisista säännöistä siipikarjanliha-alalla 29 päivänä syyskuuta 1995 annetussa komission asetuksessa (EY) N:o 1866/95 (2), sellaisena kuin se on muutettuna asetuksella (EY) N:o 2916/95 (3), vahvistetaan mainituissa sopimuksissa määrätyn järjestelmän soveltamista koskevat yksityiskohtaiset säännöt siipikarjanliha-alalla; tätä asetusta olisi muutettava asetuksessa (EY) N:o 1926/96 tarkoitettuja siipikarjanlihaa ja munatuotteita koskevien toimenpiteiden huomioon ottamiseksi,
asetuksessa (EY) N:o 1926/96 säädetään muun muassa tiettyjä munatuotteita koskevista myönnytyksistä; tämän vuoksi olisi määriteltävä tähän järjestelmään pääsyn edellytykset näiden tuotteiden osalta,
lupien voimassaolon pituus antaa toimijoille mahdollisuuden jättää hakemuksensa kunkin vuosineljänneksen kymmenen ensimmäisen päivän aikana; vuoden 1996 viimeistä neljännestä varten hakemukset on jätettävä vuoden 1996 marraskuun 11 ja 20 päivän välisenä aikana,
toimijat ovat voineet käyttää hyväkseen kokonaisuudessaan asetuksessa (EY) N:o 1866/95 vuodelle 1996 säädetyt kiintiöt; yhtään tähän liittyvää hakemusta ei ole esitetty säädettyjen määräaikojen kuluessa, ja tämän vuoksi ei ole tarpeen ottaa huomioon käyttämättömiä määriä laskettaessa asetuksen (EY) N:o 1926/96 mukaisesti käytettävissä olevia määriä jaksolle 1 päivästä heinäkuuta 1996 30 päivään kesäkuuta 1997,
tullien vähentämistä 80 prosentilla 60 prosentin sijasta sovelletaan 1 päivästä heinäkuuta 1996, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1866/95 seuraavasti:
1. Asetuksen otsikko muutetaan seuraavasti:
"yhteisön sekä Viron, Latvian ja Liettuan välisissä vapaakauppaa koskevissa sopimuksissa määrätyn järjestelmän soveltamista koskevista yksityiskohtaisista säännöistä muna- ja siipikarjanliha-alalla".
2. Korvataan 2 artikla seuraavasti:
"2 artikla
Liitteessä I tarkoitetut määrät porrastetaan vuoden aikana 1 päivästä heinäkuuta 1996 alkaen seuraavasti:
- 25 prosenttia jaksolle 1 päivästä heinäkuuta 30 päivään syyskuuta,
- 25 prosenttia jaksolle 1 päivästä lokakuuta 31 päivään joulukuuta,
- 25 prosenttia jaksolle 1 päivästä tammikuuta 31 päivään maaliskuuta,
- 25 prosenttia jaksolle 1 päivästä huhtikuuta 30 päivään kesäkuuta.
Jaksolla 1 päivästä lokakuuta 31 päivään joulukuuta 1996 käytettävissä olevat määrät ovat kuitenkin tämän asetuksen liitteessä IV tarkoitetut määrät, ja hakemukset on jätettävä vuoden 1996 marraskuun 11 ja 20 päivän välisenä aikana."
3. Korvataan 3 artiklan a kohta seuraavasti:
"a) tuontiluvan hakijan on oltava luonnollinen henkilö tai oikeushenkilö, joka hakemuksen esittämisen ajankohtana voi jäsenvaltioiden toimivaltaisten viranomaisten hyväksymällä tavalla todistaa tuoneensa tai vieneensä vähintään 25 tonnia (tuotteen paino) asetukseen (ETY) N:o 2777/75 kuuluvia tuotteita ja 5 tonnia (kuorellinen muna -ekvivalentteina) asetuksen (ETY) N:o 2771/75 ja asetukseen (ETY) N:o 2783/75 kuuluvia tuotteita kunkin hakemuksen jättövuotta edeltävän kahden kalenterivuoden aikana. Näitä tuotteita lopulliselle kuluttajalle myyvä vähittäiskauppias tai ravintolanpitäjä jätetään kuitenkin mainitun järjestelmän soveltamisalan ulkopuolelle."
4. Korvataan 4 artiklan 1 kohta seuraavasti:
"1) Lupahakemus voidaan jättää ainoastaan kunkin 2 artiklassa määritellyn ajanjakson kymmenen ensimmäisen päivän kuluessa."
5. Korvataan liite I tämän asetuksen liitteellä I.
6. Lisätään tämän asetuksen liite II asetuksen (EY) N:o 1866/95 liitteeksi IV.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä marraskuuta 1996.

Labels: 3
17
18